ddrg/super_eurlex huggingface dataset:
C 187/142 EL 16. 6. 98 Epi·shmh Efhmeri ·da tvn Eyrvpai ¤kv·n Koinoth ·tvn
(98/C 187/218) GRAPTH ERVTHSH P-0167/98
ypobolh ·: David Hallam (PSE) prow thn Epitroph ·
(28 I anoyari ·oy 1998)
Ue·ma:Xrh·sh stenv ·n eparxiakv ·n odv ·n apo ·oxh·mata panto ·w eda·foyw «4x4»
Éxei h Epitroph ·ka·poiew plhrofori ·ew o·son afora ·ton ypotiue ·meno ki ·ndyno gia polle ·w palaie ·w eparxiake ·w
odoy·w sto HB apo ·thn ayjano ·menh xrh ·sh oxhma ·tvn panto ·w eda·foyw «4x4» gia agvnistike ·w › aulhtike ·w
drasthrio ·thtew ;
Ei·nai h xrh ·sh tvn oxhma ·tvn panto ·w eda·foyw «4x4» se te·toiew odoy ·w apagoreyme ·nh se a ·llew xv ·rew thw EE , o·pvw
h Ollandi ·a kai h Galli ·a kai , ea·n nai , se poie ·w periptv ·seiw;
Apa·nthsh toy k . Kinnock ej ono ·matow thw Epitroph ·w
(27 Febroyari ·oy 1998)
H Epitroph ·de diaue ·tei th zhtoy ·menh plhrofori ·a.
(98/C 187/219) GRAPTH ERVTHSH P-0195/98
ypobolh ·: Helena Torres Marques (PSE) prow thn Epitroph ·
(28 I anoyari ·oy 1998)
Ue·ma:Sxe·dia epilege ·nta sto plai ·sio toy progra ·mmatow RAFAEL
To Praktorei ·o Eyrv ·ph thw 29hw Dekembri ·oy 1997 anakoi ·nvse o ·ti h Eyrvpai ¤kh·Epitroph ·ei·xe epile ·jei, sto
plai·sio toy progra ·mmatow RAFAEL gia to e ·tow 1997, 92 sxe·dia gia th diafy ·lajh kai ajiopoi ·hsh thw
politistikh ·w klhronomia ·w.
Ua epiuymoy ·sa na me plhroforh ·sei h Epitroph ·poia progra ·mmata , metajy ·tvn 92 epilege ·ntvn , ei·nai
portogalika ·kai poia posa ·diete·uhsan .
Apa·nthsh toy k . Oreja ej ono ·matow thw Epitroph ·w
(13 Febroyari ·oy 1998)
Apo·ta 841 sxe·dia poy prota ·uhkan gia na la ·boyn koinotikh ·dhmosionomikh ·eni·sxysh sto plai ·sio toy
progra ·mmatow Raphal, 92 epele·ghsan gia synoliko ·poso· 9.416.121 ECU.
Epi·toy paro ·ntow ta sxe ·dia den ejeta ·zontai se sxe ·sh me to kra ·tow me ·low poy ypoba ·lei thn ai ·thsh. H
xrhsimopoioy ·menh me ·uodow lamba ·nei ypo ·ch thw to gegono ·w o·ti pro ·keitai gia sxe ·dio poy apotelei ·to apote ·lesma
ergasi ·aw synergasi ·aw poy basi ·zetai se apotelesmatikh ·, ba·simh etairikh ·sxe·sh, h opoi ·a ypogrammi ·zei thn
eyrvpai ¤kh·toy dia ·stash . Sthn oysi ·a, ka·ue sxe ·dio syntoni ·zetai apo ·politistiko ·fore·a kai pre ·pei na pare ·xei
apo·deijh thw symmetoxh ·w politistikv ·n fore ·vn tvn ypoloi ·pvn kratv ·n melv ·n h·tvn synergazo ·menvn kratv ·n.
Étsi, gia ta sxe ·dia poy epele ·ghsan gia to 1997, 18 perilamba ·noyn th symmetoxh ·portogalikv ·n politistikv ·n
fore·vn. Apo·aytoy ·w e·naw ei ·nai ypey ·uynow gia ton syntonismo ·eno·w apo ·ta sxe ·dia. Pro·keitai gia to sxe ·dio
«Estudo da te ·cnica da pintura portuguesa do se ·culo XVI» poy ypoblh ·uhke apo ·to Instituto Jose · de Figueiredo thw
Lisabo ·naw.
To xorhghue ·n poso ·ane·rxetai se 948.125 ECU.
ΓΡΑΠΤΗ ΕΡΩΤΗΣΗ E-0010/98 υποβολή: Graham Mather (PPE) προς την Επιτροπή (29 Iανουαρίου 1998)

Θέμα: Προοπτικές αποκλειστικότητας στις κινηματογραφικές αίθουσες- Χρονοδιάγραμμα παρουσίασης στα Μέσα

Τα αρχικά σχέδια της Οδηγίας Τηλεόραση Χωρίς Σύνορα (97/36/ΕΚ) ((ΕΕ L 202 της 30. 7. 1997, σ.60))περιείχαν διατάξεις που αποσκοπούσαν στη διασφάλιση κάποιου βαθμού προστασίας των έργων που παρουσιάζονται στον κινηματογράφο πριν μεταδοθούν από την τηλεόραση.Στην τελική μορφή του κειμένου,το άρθρο 7 της Οδηγίας διαφυλάσσει την αρχή της ελευθερίας των συμβάσεων, αναφέροντας:

«Τα κράτη μέλη μεριμνούν ώστε οι ραδιοτηλεοπτικοί οργανισμοί που υπάγονται στη δικαιοδοσία τους να μη μεταδίδουν κινηματογραφικά έργα εκτός από τις περιόδους που έχουν συμφωνηθεί με τους δικαιούχους»

Η Επιτροπή μπορεί να μας υποδείξει:

1. Τι μηχανισμούς διαθέτει η Επιτροπή ώστε να εξασφαλίζει την αποτελεσματική εφαρμογή της εν λόγω διάταξης σε όλα τα κράτη μέλη;και

2. Σκοπεύει η Επιτροπή να εμμείνει στην πολιτική της μη-εναρμόνισης σε αυτόν τον τομέα, και είναι διασφαλισμένη η αρχή της ελευθερίας των συμβάσεων για το προβλεπτό μέλλον;

Απάντηση του κ. Οreja εξ ονόματος της Επιτροπής (4 Μαρτίου 1998)

Το άρθρο 7 της οδηγίας 97/36/ΕΚ του Κοινοβουλίου και του Συμβουλίου της 30ης Ιουνίου 1997 για την τροποποίηση της οδηγίας 89/552/ΕΟΚ του Συμβουλίου για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων συντονίζει τους εθνικούς κανόνες σχετικά με το χρόνο μετάδοσης από τα μαζικά μέσα ενημέρωσης. Το άρθρο αυτό προβλέπει ότι τα κράτη μέλη μεριμνούν ώστε οι ραδιοτηλεοπτικοί οργανισμοί που υπάγονται στη δικαιοδοσία τους να μην μεταδίδουν κινηματογραφικά έργα εκτός από τις περιόδους που έχουν συμφωνηθεί με τους δικαιούχους. Ο κοινοτικός κανόνας είναι επομένως ο κανόνας της ελευθερίας όσον αφορά τις συμβάσεις, καθώς οι δικαιούχοι μπορούν να συνάψουν συμβάσεις με τους ραδιοτηλεοπτικούς οργανισμούς σχετικά με τις προθεσμίες μετάδοσης των έργων τους οι οποίες είναι είτε ατομικές είτε συλλογικές (βλέπε σημείο 32 της αιτιολογικής σκέψης). Τα κράτη μέλη πρέπει να μην θέτουν υποχρεωτικές προθεσμίες με κρατικά μέτρα. Πρόκειται επομένως για κάποια εναρμόνιση στον τομέα αυτό. Οι διατάξεις αυτές δεν είναι αυτές που είχε προτείνει αρχικά η Επιτροπή η οποία είχε προβλέψει υποχρεωτικές προθεσμίες σε περίπτωση μη συμφωνίας μεταξύ των δικαιούχων. Η αλλαγή οφείλεται σε τροποποίηση που θέσπισε το Συμβούλιο σε δεύτερη ανάγνωση η οποία έγινε δεκτή από το Συμβούλιο και την Επιτροπή.

Για την εξασφάλιση της τήρησης της διάδοσης αυτής, η Επιτροπή διαθέτει τα συνήθη μέσα που της παρέχει η συνθήκη ΕΚ, και ιδίως το άρθρο 169.
ΓΡΑΠΤΗ ΕΡΩΤΗΣΗ E-0023/98 υποβολή: Francis Decourriθre (PPE) προς την Επιτροπή (29 Iανουαρίου 1998)

Θέμα: DOCUP - Στόχος 1, Γαλλία, Hainaut - Mέτρα περί βιομηχανικών απορριμάτων - Άξονας 4 - Υποάξονας 4 - Μέτρα 15-1

Κατ' επανάλειψη με απασχόλησε το θέμα των δυσκολιών χρηματοδότησης για προγράμματα σχετικά με θέματα διάφορα των βιομηχανικών απορριμάτων λόγω του ότι τα τελευταία δεν είναι επιλέξιμα.

Μπορεί η Επιτροπή να αναφέρει

1. εάν οι μονάδες κατεργασίας:

- των νοσοκομιακών απορριμάτων

- των οικολογικών απορριμάτων

- των οικιακών απορριμάτων

μπορούν να είναι επιλέξιμες βάσει του μέτρου περί βιομηχανικών απορριμάτων - Άξονας 4 - Υποάξονας 4 - Μέτρα 15-1;

2. Εάν προβλέπει τη διερεύνηση των επιλέξιμων προγραμμάτων ώστε να συμπεριληφθούν τα απορρίματα αυτά;

Απάντηση της κ. Wulf-Mathies εξ ονόματος της Επιτροπής (17 Φεβρουαρίου 1998)

Η ερώτηση υπογραμμίζει τις δυσκολίες, στις οποίες ενδέχεται να περιέλθουν ορισμένα έργα επεξεργασίας μη βιομηχανικών απορριμμάτων, στο πλαίσιο του Ενιαίου Έγγραφου Προγραμματισμού (ΕΕΠ) για το στόχο 1, όσον αφορά την περιφέρεια του Nord-Pas de Calais.

Θα πρέπει να επισημάνουμε ότι στο πλαίσιο της διεκπεραίωσης ενεργειών περιφερειακής πολιτικής, η Επιτροπή επιθυμεί να συμπεριλάβει μεταξύ των κύριων στόχων της, αφ'ενός την επεξεργασία βιομηχανικών αποβλήτων, και αφ'ετέρου τη δημιουργία και την ανάπτυξη επιχειρήσεων, κυρίως μικρομεσαίων, που δραστηριοποιούνται στον τομέα του περιβάλλοντος. Αυτός, έξαλλου, είναι ο λόγος για τον οποίο το ΕΕΠ του στόχου 1 δεν προβλέπει τη συγχρηματοδότηση μονάδων επεξεργασίας μη βιομηχανικών απορριμμάτων ή εγκαταστάσεων συλλογικής επεξεργασίας. Η σχετική τροποποίηση του εν λόγω ΕΕΠ μπορεί να επιφέρει σημαντικές οικονομικές επιπτώσεις, και να οδηγήσει σε επανακαθορισμό της στρατηγικής, κάτι το οποίο θα πρέπει να γίνει συλλογικά.

Αντίθετα, θα πρέπει να προωθηθεί η δημιουργία επιχειρήσεων επεξεργασίας είτε ανακύκλωσης απορριμμάτων, κυρίως αν εφαρμόζονται νέες τεχνολογίες. Το ΕΕΠ προβλέπει μέτρα για την παροχή επενδυτικής βοήθειας ή την καθιέρωση νέων αντιρρυπαντικών τεχνολογιών σε επιχειρήσεις, οι οποίες θα πρέπει να είναι σε θέση να επιδεικνύουν κινητικότητα, προσαρμόζοντας τις εν λόγω τεχνολογίες στις κατά περίσταση ανάγκες.
ΓΡΑΠΤΗ ΕΡΩΤΗΣΗ E-0180/98 υποβολή: Jesϊs Cabezσn Alonso (PSE) προς την Επιτροπή (5 Φεβρουαρίου 1998)

Θέμα: Διεθνές κέντρο καταπολέμησης των ναρκωτικών στον Παναμά

Οι κυβερνήσεις του Παναμά και των Ηνωμένων Πολιτειών κατέληξαν σε συμφωνία αρχής προκειμένου να διατηρηθεί μετά τις 31 Δεκεμβρίου 1999 και για τα επόμενα δώδεκα χρόνια, ένα επίπεδο συνεργασίας μεταξύ των δύο κυβερνήσεων μέσω ενός διεθνούς κέντρου καταπολέμησης των ναρκωτικών.

Είναι επιθυμητή και προβλέπεται η συμμετοχή και άλλων χωρών της Λατινικής Αμερικής στο σχέδιο αυτό.

Δεδομένου ότι το ανωτέρο θα μπορούσε να αποτελέσει θεμελιώδες κέντρο παναμερικανικής συνεργασίας για την καταπολέμηση των ναρκωτικών, έχει εξετάσει η Επιτροπή τη χρησιμότητα που θα είχε η συμμετοχή και συνεργασία της Ευρωπαϊκής Ένωσης στο Διεθνές αυτό Κέντρο καταπολέμησης των ναρκωτικών;

Απάντηση του κ. Marin εξ ονόματος της Επιτροπής (6 Μαρτίου 1998)

Στο πλαίσιο των επαφών της τόσο με τον Παναμά όσο και με τις Ηνωμένες Πολιτείες, η Επιτροπή ενημερώθηκε για τις τρέχουσες συζητήσεις μεταξύ αυτών των δύο χωρών για τη δημιουργία, στη βάση «Howard», στη ζώνη της διώρυγας του Παναμά, ενός πολυμερούς κέντρου καταπολέμησης του εμπορίου ναρκωτικών.

Ωστόσο, στο στάδιο αυτό, δεν φαίνεται να έχει ακόμα επιτευχθεί μία συμφωνία ούτε σχετικά με το ρόλο που θα αναπτύξει το κέντρο αυτό στην καταπολέμηση των ναρκωτικών στην περιοχή, ούτε σχετικά με τις χώρες της Λατινικής Αμερικής που θα μπορούσαν να συμμετάσχουν σ'αυτήν την πρωτοβουλία.

Στο πλαίσιο αυτό, το θέμα της κοινοτικής συμμετοχής στις δραστηριότητες αυτού του κέντρου δεν έχει εξεταστεί.
ΓΡΑΠΤΗ ΕΡΩΤΗΣΗ E-0132/98 υποβολή: Kirsten Jensen (PSE) προς την Επιτροπή (30 Iανουαρίου 1998)

Θέμα: Μόνιμη Φυτοϋγειονομική Επιτροπή

Σε σχέση με την ερώτησή μου Ε-3585/97 ((EE C 158, 25.5.1998. )), θα ήθελα να ζητήσω ακόμη μία φορά από την Επιτροπή να διευκρινίσει ποιές οργανώσεις εκπροσωπούνται στη Μόνιμη Φυτοϋγειονομική Επιτροπή;

Απάντηση του κ. Fischler εξ ονόματος της Επιτροπής (2 Μαρτίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση E-3585/97.
ΓΡΑΠΤΗ ΕΡΩΤΗΣΗ E-0249/98 υποβολή: Richard Howitt (PSE) προς την Επιτροπή (13 Φεβρουαρίου 1998)

Θέμα: Θέση Α-3040 του προϋπολογισμού για τις διεθνείς οργανώσεις νέων

Θα αναγνωρίσει ασφαλώς η Επιτροπή ότι πολλές εθελοντικές οργανώσεις εξαρτώνται αποκλειστικά και μόνο από τις επιχορηγήσεις που τους παρέχονται μέσω της θέσεως του προϋπολογισμού Α-3040, προκειμένου να υλοποιήσουν την ευρωπαϊκή προοπτική του αξιόλογου έργου που επιτελούν.

Αναγνωρίζοντας ότι οι οργανώσεις νέων αυτού του είδους είναι εξαιρετικά αποδοτικές, θα δεχτεί η Επιτροπή ότι η μείωση του κονδυλίου κατά 200.000 Ecu στον φετινό προϋπολογισμό θα θέσει σε κίνδυνο την ύπαρξη πολλών οργανώσεων;

Δεδομένου ότι το εν λόγω κονδύλιο του προϋπολογισμού θεσπίστηκε το 1991 με σκοπό την τόνωση της επικοινωνίας με τους νέους μεταξύ των εθνών, θα δεχτεί, επομένως, η Επιτροπή ότι έχει ζωτική σημασία η επαναφορά της θέσεως του προϋπολογισμού 3040 στα αρχικά του επίπεδα τα επόμενα χρόνια;

Απάντηση της κας Cresson εξ ονόματος της Επιτροπής (30 Μαρτίου 1998)

Η Επιτροπή έχει πλήρη συνείδηση του σημαντικού ρόλου των διεθνών μη κυβερνητικών οργανώσεων νέων στο πλαίσιο της Ευρώπης των πολιτών. Συνεισφέρουν άμεσα με τα προγράμματα διεθνών δραστηριοτήτων στην ανάπτυξη της ιδιότητας του ευρωπαίου πολίτη.

Η Επιτροπή αναγνωρίζει επιπλέον ότι η ανάπτυξη και η υλοποίηση διεθνών δραστηριοτήτων στο χώρο της νεολαίας δεν μπορεί να γίνει παρά μόνο εάν οι διεθνείς οργανώσεις είναι σε θέση να καλύπτουν ορισμένα έξοδα λειτουργίας που συνδέονται με αυτές τις διεθνείς δραστηριότητες. Τα έξοδα αυτά μπορούν να καλύπτονται μερικώς από τις επιδοτήσεις του κονδυλίου Α-3040 (Α-3029 το 1998). Ας σημειωθεί ότι το 1997, οι επιδοτήσεις Α-3040 που χορηγήθηκαν αντιπροσώπευαν κατά μέσο όρο μόνο το 16% των γενικών εξόδων των δικαιούχων οργανώσεων.

Η Επιτροπή γνωρίζει τέλος την προστιθέμενη αξία των διεθνών φορέων σε σχέση με τις εθνικές, περιφερειακές ή τοπικές οργανώσεις που τις εκπροσωπούν. Η ύπαρξη δικτύων και κεντρικών δομών έχει άμεσο αντίκτυπο στο μέγεθος και την ποιότητα των προτεινόμενων διεθνών δραστηριοτήτων.

Η Επιτροπή επεξεργάστηκε στα τέλη του 1997 μια έκθεση για τη χρήση των πιστώσεων από το 1995 έως το 1997 που θα αποσταλεί απευθείας στο αξιότιμο μέλος του Κοινοβουλίου καθώς και στη γενική γραμματεία του Κοινοβουλίου. Η έκθεση αυτή αναδεικνύει την αυξητική τάση των αιτήσεων για επιχορήγηση, λόγω αφενός, της αυξανόμενης δημοσιότητας των προκηρύξεων για υποβολή προτάσεων που δημοσιεύονται στην Επίσημη Εφημερίδα από το 1997 και στην παροχή πληροφοριών από το Internet στο πνεύμα της διαφάνειας και, αφετέρου, λόγω της δημιουργίας νέων διεθνών οργανώσεων. Το φαινόμενο αυτό αναμένεται να επαυξηθεί το 1998.

Εξάλλου, από την ανάλυση φαίνεται ότι τα έξοδα λειτουργίας των δικαιούχων οργανώσεων τείνουν και αυτά να αυξάνονται, κυρίως λόγω της γεωγραφικής έκτασης των δικτύων.

Στο πλαίσιο αυτό, λόγω αποκλειστικά των συμβιβασμών που επέβαλε η δυσχερής δημοσιονομική κατάσταση στη στήλη 5 των δημοσιονομικών προοπτικών, η Επιτροπή αναγκάστηκε να προβεί, κατά την κατάρτιση του προσχεδίου του προϋπολογισμού για το 1998, σε μείωση του προτεινόμενου ποσού γι'αυτό το κονδύλιο του προϋπολογισμού.
ΓΡΑΠΤΗ ΕΡΩΤΗΣΗ E-0215/98 υποβολή: Iρigo Mιndez de Vigo (PPE) προς το Συμβούλιο (11 Φεβρουαρίου 1998)

Θέμα: Επείγουσα βοήθεια προς τη Βόρεια Κορέα

Την εποχή αυτή, η Βόρεια Κορέα αντιμετωπίζει έναν από τους χειρότερους λιμούς που γνώρισε στην ιστορία της. Η χώρα διαθέτει αποθέματα τροφίμων μόνον για τις επόμενες τρεις μέρες με αποτέλεσμα εκατομμύρια πολιτών να βρίσκονται σε κρίσιμη κατάσταση, αφού λαμβάνουν ημερήσια ποσόστωση μόλις 180 γραμ. σιτηρών. Η κατάσταση αυτή επιδεινώνεται από το γεγονός ότι 2,8 εκατομμύρια Βορειοκορεάτες (1 στους 8) υφίστανται ακόμη τις ζοφερές επιπτώσεις τόσο των πλημμυρών που έπληξαν τη χώρα το 1995 και το 1996, όσο και των τυφώνων που έζησαν το 1997. Αμφότερα τα φυσικά αυτά φαινόμενα οδήγησαν στην καταστροφή μεγάλου μέρους των καλλιεργειών της χώρας.

Μπροστά στην ανάγκη που έχει τη στιγμή αυτή η Βόρεια Κορέα να αποκτήσει 8.000 τόνους σπόρων για να μπορέσει να σπείρει εγκαίρως τα χωράφια της ώστε να θρέψει τον πληθυσμό της, προτίθεται το Συμβούλιο να παράσχει την αναγκαία βοήθεια για να αντιμετωπισθεί η σοβαρότατη κατάσταση που αντιμετωπίζει η Βόρεια Κορέα;

Απάντηση (11 Μαΐου 1998)

To Συμβούλιο συμμερίζεται τις ανησυχίες του Αξιότιμου κ. Βουλευτή για την επισιτιστική κατάσταση στη Βόρεια Κορέα. Είναι δύσκολο να εκτιμηθεί η σοβαρότητα της κατάστασης, ιδίως λόγω της έλλειψης διαφάνειας εκ μέρους της Κυβέρνησης της Βόρειας Κορέας και επειδή οι εμπειρογνώμονες των οργανώσεων ανθρωπιστικής βοήθειας που εργάζονται στη Βόρεια Κορέα δεν έχουν το δικαίωμα να μετακινούνται ελεύθερα εντός της χώρας.

Η Ευρωπαϊκή Επιτροπή, πάντως, έχει ήδη αποφασίσει το 1997 να χορηγήσει συνολική βοήθεια ύψους 55 εκατ. ECU. Η ανθρωπιστική βοήθεια από τις συνδυασμένες προσπάθειες της Ευρωπαϊκής 'Ενωσης και των λοιπών εταίρων για το 1997 αποτέλεσε ουσιαστικό στοιχείο για την αντιμετώπιση αυτής της κατάστασης, η οποία οφείλεται στις διαρθρωτικές αδυναμίες της οικονομίας της Βόρειας Κορέας και επιδεινώθηκε από σειρά φυσικών καταστροφών από το 1995 και μετά.

Πιστεύεται βάσιμα ότι η κατάσταση συνεχίζει να είναι σοβαρή. Σε συνέχεια της τελευταίας έκκλησης του Παγκόσμιου Επισιτιστικού Προγράμματος (ΠΕΠ) και της συζήτησης στρογγυλής τραπέζης στα πλαίσια του Προγράμματος Ανάπτυξης των Ηνωμένων Εθνών (ΠΑΗΕ) τον Μάρτιο του 1998 για τις ανάγκες της Βόρειας Κορέας, η 'Ενωση εξετάζει ήδη με ποιόν τρόπο μπορεί να συμβάλλει στην ανακούφιση της ταλαιπωρίας του λαού της Βόρειας Κορέας.

Παρόλο που τα βραχυπρόθεσμα μέτρα δεν αποτελούν οριστική λύση των προβλημάτων της Βόρειας Κορέας, το Συμβούλιο πιστεύει ότι η εστιασμένη ανθρωπιστική βοήθεια θα συνεχίσει να έχει σημαντικό ρόλο στο να σταματήσει η περαιτέρω χειροτέρευση των συνθηκών ικανοποίησης βασικών αναγκών, ειδικά για τους πιο ευάλωτους.

Περισσότερες πληροφορίες για βοήθεια που παρέχει η ΕΕ στην Βόρειο Κορέα περιέχονται στην απάντηση στην κοινοβουλευτική ερώτηση Ε-3399/97.
ΓΡΑΠΤΗ ΕΡΩΤΗΣΗ E-0073/98 υποβολή: Mark Watts (PSE) προς την Επιτροπή (30 Iανουαρίου 1998)

Θέμα: Εξαγωγή ζώντων ζώων από την ΕΕ σε τρίτες χώρες

Σε συνέχεια της απάντησης του Επιτρόπου Fischler, που δόθηκε στις 7 Νοεμβρίου 1997, εξ ονόματος της Επιτροπής, στη γραπτή ερώτηση Ε-3253/97 ((EE C 134, 30.4.1998, 127. )), θα μπορούσε η Επιτροπή να πει τώρα τί ποσόν δαπανήθηκε, υπό μορφή επιστροφών κατά την εξαγωγή, για τις εξαγωγές ζώντων βοοειδών προς τρίτες χώρες, στην περίοδο από 16 Οκτωβρίου 1996 έως 15 Οκτωβρίου 1997;

Απάντηση του κ. Fischler εξ ονόματος της Επιτροπής (17 Φεβρουαρίου 1998)

Σύμφωνα με προσωρινό δεδομένο, της περιόδου μεταξύ 16 Οκτωβρίου 1996 και 15 Οκτωβρίου 1997, 134,9 εκατ. ECU χορηγήθηκαν ως επιστροφές κατά την εξαγωγή ζώντων ζώων. Το 1997, η Κοινότητα εξήγαγε 271.483 ζώα, εκτίμηση που προκύπτει από την υποβολή αιτήσεων για τη χορήγηση αδειών.
ΓΡΑΠΤΗ ΕΡΩΤΗΣΗ E-0493/98 υποβολή: Nikitas Kaklamanis (UPE) προς την Επιτροπή (2 Μαρτίου 1998)

Θέμα: Επιπτώσεις στις χώρες εκτός Ζώνης ΕΥΡΩ

Τον Μάιο του 1998 θα ληφθεί η απόφαση για το ποιιές χώρες θα ενταχθούν στη λεγόμενη «Ζώνη του ΕΥΡΩ». Πολλά ερωτήματα υπάρχουν στους πολίτες της Ε.Ε. αναφορικά με τις συνέπειες που θα υπάρξουν για τις χώρες που δεν θα συμμετάσχουν εξαρχής στη «Ζώνη» αυτή, τα οποία συμπυκνώνονται στα παρακάτω:

1. Ποιά η επίδραση στα νομίσματα των χωρών που δεν θα συμμετάσχουν αμέσως στη «Ζώνη του ΕΥΡΩ»;

2. Πώς θα επηρεασθούν τα επιτόκια στο εσωτερικό αυτών των χωρών;

3. Θα είναι υποχρεωτική η ένταξη των νομισμάτων των χωρών αυτών στο νέο Μηχανισμό Συναλλαγματικών Ισοτιμιών;

4. Ποιά η επίδραση στις μικρομεσαίες επιχειρήσεις τους;

Απάντηση του κ. de Silguy εξ ονόματος της Επιτροπής (27 Μαρτίου 1998)

Έχει σημασία να υπογραμμισθεί ότι τα κράτη μέλη που επιθυμούν να ενταχθούν στη ζώνη ευρώ αλλά δεν είναι σε θέση να συμμετάσχουν αμέσως θα συνεχίσουν, στην πορεία προς τη συμμετοχή τους, τις προσπάθειες σύγκλισης ενόψει της ένταξής τους στη ζώνη ευρώ στο προσεχές μέλλον. Έτσι, οι αγορές θα τα θεωρούν ως κράτη μέλη pre-in και οι σχετικές επιπτώσεις στις χρηματαγορές θα είναι περιορισμένες.

1. Όσο οι πολιτικές που εφαρμόζονται στα κράτη μέλη που θα παραμείνουν αρχικά εκτός της ζώνης ευρώ συνεχίσουν να προωθούν τη σταθερότητα και τις διαρθρωτικές βελτιώσεις, δεν αναμένονται αρνητικές επιπτώσεις στα νομίσματα των εν λόγω κρατών μελών. Αντίθετα, η δημιουργία του ευρώ θα προσφέρει ένα νόμισμα αναφοράς, που μπορεί να αποτελέσει πόλο σταθερότητας για τα νομίσματα των κρατών μελών pre-in. Όντως, όλα τα κράτη μέλη δεσμεύθηκαν να συνεχίσουν τις προσπάθειες για την εφαρμογή πολιτικών με στόχο τη σταθερότητα, όπως καθορίζονται στους γενικούς προσανατολισμούς των οικονομικών πολιτικών και τα προγράμματα σύγκλισης των αντίστοιχων κρατών μελών.

2. Παράλληλα με τη συνεχιζόμενη σύγκλιση, τα επιτόκια των κρατών μελών pre-in αναμένεται να πλησιάσουν τα επίπεδα των επιτοκίων της ζώνης ευρώ. Ήδη παρατηρείται σημαντική προσέγγιση.

3. Το Ευρωπαϊκό Συμβούλιο του Δουβλίνου, τον Δεκέμβριο του 1996, συμφώνησε για τη διάρθρωση ενός νέου μηχανισμού συναλλαγματικών ισοτιμιών (ΜΣΙ) ο οποίος θα παρέχει στα κράτη μέλη που δεν συμμετέχουν στην ΟΝΕ μια τιμή αναφοράς για την εφαρμογή κατάλληλων οικονομικών πολιτικών και ιδιαίτερα νομισματικής πολιτικής. Στη συνέχεια, το Ευρωπαϊκό Συμβούλιο του Άμστερνταμ ενέκρινε το αντίστοιχο ψήφισμα τον Ιούνιο του 1997.

Μολονότι η συμμετοχή στο νέο ΜΣΙ είναι εθελοντική, θα βοηθήσει τους συμμετέχοντες να διασφαλίσουν ότι προσανατολίζουν τις πολιτικές τους προς τη σταθερότητα, θα ενθαρρύνει τη σύγκλιση και θα τους βοηθήσει στις προσπάθειές τους για την υιοθέτηση του ευρώ.

4. Οι επιχειρήσεις στα κράτη μέλη pre-in δεν θα μπορούν ακόμη να επωφεληθούν από την αυξημένη διαφάνεια, την κατάργηση των συναλλαγματικών διακυμάνσεων και τη διαθεσιμότητα χρηματοδότησης που συνεπάγεται η εισαγωγή του ευρώ. Ωστόσο, η συνεχιζόμενη διαδικασία σύγκλισης, που θα επιτρέψει τελικά στις χώρες pre-in να υιοθετήσουν το ευρώ, θα βελτιώσει το πλαίσιο στο οποίο δραστηριοποιούνται οι επιχειρήσεις.
ΓΡΑΠΤΗ ΕΡΩΤΗΣΗ E-0211/98 υποβολή: Katerina Daskalaki (UPE) προς το Συμβούλιο (11 Φεβρουαρίου 1998)

Θέμα: Τουρκικά κατασκοπευτικά πάνω από βρετανική βάση της Κύπρου

Οι υπηρεσίες Πολιτικής Αεροπορίας της Κυπριακής Δημοκρατίας και τα ραντάρ της Εθνικής Φρουράς της Κύπρου κατέγραψαν την πτήση δύο κατασκοπευτικών τουρκικών αεροπλάνων τύπου RF-4 πάνω από τη βρετανική βάση Ακρωτηρίου-Επισκοπής και μετά πάνω από τη βάση της Πάφου, στις 12 Ιανουαρίου 1998, παραβιάζοντας τον κυπριακό εναέριο χώρο για μία ώρα περίπου.

Ερωτάται το υπό βρετανική προεδρία Συμβούλιο αν και πώς σκοπεύει να αντιδράσει αν ενταθούν παρόμοιες προκλήσεις στο μέλλον και μάλιστα ενόψει των ενταξιακών διαπραγματεύσεων Κύπρου-Ε.Ε.

Απάντηση (11 Μαΐου 1998)

Το Συμβούλιο ελπίζει ότι ο εναέριος χώρος της Κύπρου θα γίνει πιο ειρηνικός στο μέλλον και ότι δεν θα πληθύνουν οι προκλήσεις. Το Συμβούλιο τονίζει ότι όσον αφορά την Τουρκία και την Κύπρο, το Ευρωπαϊκό Συμβούλιο του Λουξεμβούργου του Δεκεμβρίου 1997 υπενθύμισε ότι η ενίσχυση των δεσμών της Τουρκίας με την Ευρωπαϊκή Ένωση εξαρτάται επίσης από την εκ μέρους της Τουρκίας υποστήριξη των διαπραγματεύσεων που διεξάγονται υπό την αιγίδα του ΟΗΕ για τον πολιτικό διακανονισμό του Κυπριακού, με βάση τα σχετικά ψηφίσματα του Συμβουλίου Ασφαλείας των Ηνωμένων Εθνών.

Η Ένωση έχει τονίσει στην Τουρκία ότι η φιλοδοξία της να προσχωρήσει στην ΕΕ προϋποθέτει ότι συμμερίζεται τους κύριους στόχους της τελευταίας, ένας από τους οποίους είναι η προσχώρηση μιας ενιαίας Κύπρου, άλλος δε οι σχέσεις καλής γειτονίας.

Για το θέμα των διαπραγματεύσεων προσχώρησης με την Κύπρο, το Συμβούλιο πιστεύει ότι οι διαπραγματεύσεις προσχώρησης θα επηρεάσουν θετικά την προσπάθεια πολιτικής επίλυσης του Κυπριακού δια της οδού των συνομιλιών υπό την αιγίδα του Οργανισμού Ηνωμένων Εθνών, που θα πρέπει να συνεχισθούν εν όψει της δημιουργίας μιας δικοινοτικής και διζωνικής ομοσπονδίας. Η προσχώρηση της Κύπρου θα πρέπει να αποβεί προς όφελος όλων των κοινοτήτων και να συμβάλει στην εσωτερική ειρήνη και τη συμφιλίωση.